
AUCTOR. 


Hypochondria. 


Morhus  ille  singularis  nervosus , decursum  raro  acutum , 
chronicum  frequentissime  observans , aetatem  utplurimum  vi- 
rilem infestans,  symptomatibus  praeter  functiones  organorum 
digestionis  et  chylificationis  laesas,  diversissimis  minime  ta- 
men constantibus  sed  admodum  variantibus  insignitus,  sem- 
per  connexus  cum  peculiari  aegrotantis  in  statum  suum  atten- 
tione, anxiaque  de  valetudine  sua  sollicitudine,  ita  ut  levio- 
ra licet,  veluti  gravia  ominosaque  describat  symptomata , — 
a plurimis  Auctoribus  Hypochondriae,  Hypochondriasis , Ma- 
li hypochondriaci  nomine  comprehenditur,  ex  eo,  quod  mor- 
bus hicce  potissimum  cum  affectione  Hypochondriorum,  si- 
nistri inpriinis  incedat.  — Morbi  forma  haec  indeterminata 
characterem  ejus  essentialem  constituit,  et  morbis  chronicis 
id  est,  quod  febris  nervosa  inter  acutos.  — Hypocrali  m. 
siccativus,  resiccatorius  dicitur,  apud  Galenum  et  Aetium  sub 
nomine  passionis  flatulentae  describitur.  Recentiorum  nonnul- 
li neuro-ataxiam , debilitatem  nervosam,  alii  morbum  erudi‘> 
torum  vocant;  a Suediaur  hypercinesia  — hypererethisia  et 
hyperaesthesia  — nuncupatur ; quam  dcnomincationem  aucto- 
res complures  uti  Frank,  Conradi  Sprengel,  qui  hypochon- 
driasim  cum  hysteriasi  simul  pertractant,  ad  morbum  utrum- 
que  extendunt ; cum  tamen  morbi  hi , licet  inultum  cognati , 
quoad  momenta  tum  nosographica  cum  pathogenetica  ab  invi- 
cem differant:  a plerisque  seorsim  quoque  pertractari  solent. 
Germanis  morbus  hicce:  392ifjfucbt,  a Kant:  ©riffciifraiif# 
f)cit  dicitur. 

Diagnosis  morbi. 

Morbum , cujus  symptomata  ita  mutabilia  et  varia  sunt, 
ut  arduum  et  vix  non  impossibile  sit,  plenam  illorum  dare 
descriptionem , plerumque  jam  praecedere  solet  sensibilitas  et 
irritabilitas  exaltata,  quae  tamquam  prodroma  spectari  pos- 
sunt. Canditatus  nimirum  hypochondriaseos  actiones  ponit 
alias , aut  saltem  alio,,  ac  secus  consueverat , modo ; labo- 
rem vix  susceptum  iterum  relinquit,  in  animi  adfectus  gene- 
ratim  pronus  facillime  ira  incenditur;  non  tamen  impressiones 
solum  ingratas  sed  et  amoenas  vividius  multo,  ac  deberet, 
percipit,  hinc  repentinae  illae  animi  mutationes,  promptus 
ex  hilaritate  effreni  in  atram  tristitiam  transitus  et  vicissim; 
animi  tamen  morositas  semper  praevalet,  unde  per  horas 
saepe  sedet  meditationibus  profundis  inhaerens.  Sub  his  ani- 
mi alienati  phaenomenis  habitus  aegri  raro  mutatur,  plerum- 
que enim  is  sub  decursu  morbi  etiam  ulteriori  laudabilis  esse 
solet,  ita  ut  optima  frui  videatur  valetudine;  non  infrequen- 
ter  tamen  cum  incremento  morbi  jam  citius  jam  tardius  color 
cutis  inprimis  faciei , quae  subinde  oederaatosa  redditur,  eva- 
dit pallidus  luridus,  oculi  annulo  livescente  cincti  profundius 
/ 

in  orbitam  immerguntur,  atque  corpus  emaciatur,  et  hinc 
morbus  ab  Hyppocrate  resiccatorii  nomen  obtinuit.  — Quam- 
primum autem  valetudinis  suae  statum  aeger  anxie  observare 
incipit,  morbus  qua  evolutus  censeri  potest. 

Cum  vero  hocce  in  morbo  copiosa  variaque  occurrere 
soleant  symptomata,  opportunum  erit  conspectas  commodio- 
ris gratia,  eadem  pro  systematum  organorutnque , quibus  se 
manifestant,  diversitate,  pluribus  distinctisque  comprehende- 
re punctis;  quare  primo  de  phaenomenis  in  tubo  cibario, 
dein  systemate  haematophoro,  demum  s.  nervoso  obviis  dicam. 

1.  Symptomata  laesae  digestionis  et  chylificationis,  ad- 
nexis simul  secretionum  excretionumque  abnormitatibus.  — 
Lingva  praecipue  versas  radicem  raro  pura  existente,  adpe- 
tentia  cibi  abnormis  plerumque  observatur,  subinde  nimia  , 

frequentius  tamen  imminuta  aut  penitus  prostrata  ; sitis  vix 
non  seniper  abesse  solet.  Functio  ventriculi,  digestio  est  tar- 
da molesta  ita , ut  appetitu  licet  vigente  cibum  etsi  moderata 
quantitate  ingestum  varia  excipiant  incommoda:  sensus  tensio- 
nis, ponderis,  pressionis,  inflationis,  dolor  in  epigastrio  jam 
obtusus  jam  acutior , subinde  sensatio  frigoris  in  ventriculo ; 
non  raro  dolores  in  aliis  abdominis  regionibus  cumprimis  hy- 
pochondriacis, quibus  junguntur  pyrosis,  ruminatio,  ructus, 
vomituritio,  ipsa  emesis,  qua  vel  solum  ingesta  vel  mucus 
bilis  educuntur;  vexant  praeterea  abdomen  flatus  copiosi, 
enteraigia  flatulenta,  alvus  morosa,  constipa;  nonnunquaiu 
tamen  et  alvus  diarrhoica,  quae  symptomata  morbi,  plerum- 
que augescere  facit,  comparet.  — Propensio  haec  in  secre- 
tionem excessivam  non  solum  ad  tubum  intestinalem  restrin- 
gitur, ubi  secretio  muci  copiosior  diarrhoeam  aut  febrim  mu- 
cosam inducere  valet,  verum  et  latius  extenditur;  sic  non 
. raro  succus  pancreaticus  mole  nimia  secretus  e duodeno  in 
ventriculum  delatus  vomitu  ejicitur;  per  secretionem  salivae 
adauctam  ptialismus  inducitur;  ob  proclivitatem  in  secretio- 
nem morbosam  membranae  mucosae  organa  res])irationis:  tra- 
cheam bronchia  obvestientis , accedente  potentiae  nocentis 
influxu  V.  c,  refrigerio,  affectiones  catarrhales  facillime  evol- 
vuntur; quandoque  glandulae  lacryinales  magis  irritabiles  fa- 
cile lacrymas  fundunt;  syiuptouia  tamen  fnetuinis  hystericis 
magis  familiare , in  quibus  ob  spasmum  organorum  lacryma- 
liuni  fletum  per  horas  etiam  excurrentem  observare  licet. 
Perspiratio  cutis  est  imminuta  , quae  tamen  in  quibusdam  post 
motum  corporis  vel  animi  paulo  validiorem  usque  in  sudorem 
odore  plerumque  acido  scatentem  exaltatur.  Secretio,  excre- 
tio  urinae  hujusque  conditio  variat  admodum,  excernitur  euiiii 
jam  parca  jam  iterum  copiosa,  et  quidem  mox  inodora  aquo- 
sa — spastica,  — mox  flava  rubicunda  fusca  turbida  — ju- 
luentosa,  — hypostatica.  Non  levem  quoque  iiitluxum  mor- 
bus exerit  in  pervertendas  organorum  genitalium  secretiones: 
illa  spernintis  plerumque  aucta  deprehenditur,  subindo  famcn 


penitus  abplita.  Apud  foeminas  symptoma  hoc  magis  adhuc 
in  sensus  cadit:  catamenia  frequenter  copiosa  fluunt,  mucus 
morbose  secerqitur  leucorhoeam  inducens , secretio  vero  suc- 
ci genitalis  adeo  adaucta  et  alienata  locum  habet , ut  stimu- 
lus sexualis  usque  deliria  quandoque  exaltetur. 

2.  Symptomata  circulationis  abnormis  congestionumque  in- 
de pendentium.  — Functionum  systematis  haematophori  iu 
morbo  praesenti,  quin  febris  locum  habeat,  diversas  obser- 
vare licet  abnormitates ; motum  cordis  namque  inordinatum 
deprehendimus,  qui  non  raro  adeo  violentus  redditur,  ut 
palpitationes  cordis  molestae  inducantur , alias  vero  contrac- 
tiones musculorum  cordis  usque  adeo  relaxantur,  ut  pro  mo- 
mento gressum  penitus  sistant,  atque  sic  motu  omni  silente 
lipothimiam  inducant ; hinc  et  pulsus  arteriarum  conditio  va- 
riabilis esse  debet,  tangitur  enim  mox  frequens,  mox  iterum 
rarus  debilis  irregularis.  Ex  hac  pulsus  irregularitate  conges- 
tiones in  diversas  corporis  partes  non  contingere  non  possunt, 
quippe  per  inaequalem  sanguinis  distributionem , quam  cordis 
arteriarumque  contractiopes  a norma  tantopere  abludentes  ne- 
cessario post  se  trahunt,  fit  ut  eo  tempore,  quo  partes  quae- 
dam penuria  sangvinis  premuntur , eodem  aliae  obruantur. 
Contingunt  autem  similes  congestiones  utplurimum  in  organa 
penetralibus  organismi  recondita , utpote  impetui  sangvinis  ob 
teneritudinem  mollitiemque  facilius  cedentia;  et  quidem  fre- 
quentissime in  encephalon  et  cavum  abdominis , rarius  in  illud 
pectoris.  Sub  his  congestionibus  pars  adfeqta,  — in  qua  non 
infrequenter  et  pulsatio  sentitur,  — calet,  sicca  est,  pulsus 
arteriarum  simul  evadit  frequens  parvus  duriusculus,  extre- 
mitates vero  frigescunt.  Speciatim  nunc,  dum  sangvis  con- 
geritur in  capite:  cei)iialaea , amblyopia,  baryecoja,  fre- 
quentius adhuc  susurrus  strepitus  aurium  cum  metu  apoplexiae, 
veiligo  et  similia  induci  solent.  Congestione  sangvinis  in  ca- 
vum abdominis  locum  habente,  symptomata  pro  diversitate 
sedis,  prout  nempe  intestina,  ventriculum  aut  alia  prehen- 
dit viscera,  vaiiunt;  sic  sang vine  in  ventriculo  congesto : di- 


gesJionis  fnncUo  sufflaminatur,  cephalaea,  nausea,  emesis, 
anxietas,  frigus,  sensus  lassitudinis  inducitur,  simul  facies 
pallet,  labia  tremunt,  praecordia  intumescunt,  respiratio  dif- 
ficilis, pulsus  parvus  contractus  non  raro  tardus  redditur; 
dum  sangvinis  torrens  intestipa  tenuia  obruit ; pulsus  non  adeo 
irregularis  e^t,  nec  facies  ita  pallere  solet,  verum  inquietudo 
anxietas  major  observatur,  quae  postrema  singulari  ociili  ha- 
bitu semet  manifestat,  respiratio  est  profunda  gemens,  adest 
porro  anorexia,  tensione  tamen  praecordiorum,  nausea  vot 
mituque  absente;  aegri  hoc  sub  statu  pusillanimi,  ad  fletum 
proni  et  simul  eloquentes  esse  solent,  querelis  suis,  quae  iii 
deliria  quandoque  vera  abeunt,  aures  circumstantium  iujplen- 
tes , et  tametsi  de  magna  conquerantur  debilitate,  inquieti 
tamen  continuo  circumcursitant.  Insultus  tales  longo  saepe 
tempore,  per  horas  plures  imo  dies  durant,  quo  in  casu 
pertinax  alvi  obstipatio  semet  associat ; atque  frequenti  sua 
reversione  emaciationem  invitant. 

Congestio  ad  igtestinum  crassum:  calorem,  pallorem 
faciei,  alvi  constipationem,  sacralgiam  , verbo  omnia  indu- 
cere solet  symptomata  topica,  quae  affectionem  haemorrhoir 
dalem  insigniunt.  Nec  tamen  seniper  sedem  congestionis'  ap- 
prime assignare  licet,  cum  plures  simul  partes,  nec  non  et 
alia  viscera:  hepar,  lien  affici  possint.  Dum  sangvis  in  pec- 
tore congeritur:  tunc  aeger  dyspnoea,  asthmate  aut  tussi  sic- 
ca continua  affligitur,  quod  tamen  symptoma  viros  hypochon- 
driacos rarius  molestans  foeminis  hystericis  proprium  est. 

Ab  eadem  circuli  abnormitate,  quae  congestionibus  an- 
sam praebet,  pendet  quoque  pulsatio  — momentosum  illud 
phoenomenon  hypochondriacis  solenne,  — qua  pulsatione 
plurimae  partes  corripi  possunt,  quaeve  demonstrat  vascula 
minima  partis  cujusdam  naturam  induisse  arteriosam  , undo 
fit,  ut  sangvinis  metamorphosim  negligendo,  soli  ejusdem 
motui  inserviant;  qui]>pe  arteriae  et  venae  — vnsa  sangvi- 
nem  moventia  — se  habent  ad  vasa  capillaria  — sang\i- 
Reqi  mutantia  — tamquaiu  medium  ad  scopum ; sqopus  enim 

circulationis  est  metamorphosis  sangvinis  seu  vegetatio  ipsa ; 
circulus  autem  medium  ad  finem  eum  obtinendum.  Motus  qui- 
dem sanquinis  in  vasis  quoque  capillaribus  adest,  sed  si  ni- 
mis acceleretur,  incipiunt  haec  pulsare,  sangvinis  vero  mu- 
tationem , cum  mora  ad  opus  hoc  necessaria  non  concedatur, 
negligere.  Si  causam  pulsationis  hujus  constituat  stimulus  qui- 
dam topicus,  pars  pulsans  phlogosi  corripitur,  si  causa  hae- 
reat in  arteriis  sanquinem  impetu  majori  advehentibus , vel 
venis  eundem  segnius  revehentibus:  congestio  evolvitur ; haec 
tamen  et  aliam  agnoscere  potest  causam;  nimirum  influxus' 
nervorum  in  una  parte  adeo  saepe  intenditur , ut  vascula  ca- 
pillaria maneris  sui  — metamorphosis  sangvinis  — quasi  ob- 
lita , huic  solum  promovendo  inserviant , sicque  motu  sangvi- 
nis accelerato  pulsationem  inducant.  Et  sic  res  se  habet  cum 
pulsatione  hypochondriacorum,  quae  jam  in  hac  jam  alia  oc- 
currit parte,  quin  functiones  organorum  notabiliter  turbentur, 
quin  structura  organica  patiatur,  mutetur.  Idem  pene  de  con- 
gestionibus quoque  sentiendum.  Ex  his  ergo  patet  nec  febrim 
nec  inflammationem  , sed  tantummodo  mobilitatem  systematis 
nervosi  nimiam , constituere  causam  pulsationis  topicae  et 
plerumque  etiam  congestionum  hypochondriacorum.  Atque 
de  hisce  phaenomenis  tantisper  fusius  disserere  mihi  visum  est 
propterea,  quia  haec  duo  — congestio  nempe  et  pulsatio  — 
ea  symptomata  sunt,  quorum  cognitio  recta  medico  juveni  prae 
aliis  necessaria  est,  cum  eundem  minus  cautum  ad  incongru- 
am  aegroque  facile  perniciosam  seducere  valeant  therapiam* 
3.  Symptomata  nervosa.  — Tametsi  symptomata  enume- 
rata cuncta  in  actione  systematis  nervosi  abnormi  fundentur : 
occurrunt  tamen  et  talia,  quae,  quin  semet  ut  adfectiones 
aliarum  partium  observationi  sistant,  immediate  e systemate 
nervoso  propullulant.  Sic  somnus  generati m est  inquietus  som- 
niis turbatus , brevi  durans,  vires  aegri  non  refocillans,  ita 
ut  mano  langvidior  cum  cephalaea,  subin  vertigino  lecfum 
deserat,  qui  langvor  nonnisi  post  prandium  disparere  solet* 
Uaro  admodum  Agrypqiae  contrarium  obtinet ut  nempe  ae‘ 

ger  somnolentia  continua  laboret.  Aliud  syniptom^  n.  ut  jam 
annuimus , est  debilitas  et  langvor  muscularis  singularis  post 
captum  somnum  plerumque  maximus;  motum  hinc  paulo  vali- 
diorem , laborem  horrent  aegroti ; si  tamen  ad  hunc  vi  vo- 
luntatis aut  adjunctorum  cogantur,  eo  tenore  quo  corporis 
activitas  intenditur,  lassitudo  illa  dissipari,  corpus  vegetius 
animusque  hilarior  evadere  consuevit,  ut  adeo  optimum , lan- 
gvorem  muscularem  tollendi  remedium  constituat  labor  assi- 
duus, tantummodo  primum,  quod  debilitas  apparens  opponit 
impedimentum  superare  opportet  — Porro  functiones  sen- 
suum externorum  varia  ratione  a norma  recedunt ; praeter 
visus  auditus  alienationes  praecipue  tempore  congestionis 
sangvinis  in  encephalon  contingentes  supra  memoratas,  ol- 
factus quoque  abnormis  observatur,  acie  subinde  nimia  pec- 
cans, ita  ut,  qaae  sanis  latent,  res  percipiat;  unde  fit,  ut 
aegri  per  odoramenta  quaedam  specifica  jam  grata  jam  in- 
grata animo  linquantur.  Sensus  gustus  ob  mucum  lingvam  ob- 
tegentem saepe  obtusus  fatuus , non  infrequenter  peculiariter 
alienatus  et  perversus  accusatur,  ita  ut  omnia  lingvae  palato- 
que admota  sapore  eodem  jam  dulci  jam  amaro,  jam  salso 
aut  acido  insigniantur.  Non  minus  et  tactus  pathologicus  of- 
fenditur, nunc  torpore  nunc  acie  peccans.  — Momentosas 
• autem  a recto  tramite  aberrationes  offert  sensus  coenesthesis, 
8.  communis,  qui  partim  morboso  exaltatus,  partim  indole 
sua  perversus,  catervae  symptomatum  ab  hypochondriacis  in- 
famia notari  solitorum  occasionem  praebet;  sic  sensationes 
diversae  ingratae:  pruritus  molestus  , sensus  formicationis  in- 
fra cutim,  dolores  diversarum  corporis  partium  aegrum  tor- 
quent; frequentissime  quidem  dolor  prehendere  consuevit  ca- 
put, subinde  ad  plagam  hujus  exiguam  restrictus  — clavus, 
— in  paulo  majori  extensione  — ovum  hyp.  — dictus,  saepe 
ad  dimidium  caput  extensus  — hemicrania  hyp., — non  raro 
tamen  transitorius  et  alias  impetit  partes:  oculos  aures  faciem 
pectus,  diversas  abdominis  regiones,  nonnunquam  et  organa 
genitalia,  quorum  status  etiam  dynamico-orgauicus  mutatus 

est , ita  ut  aeger  nunc  impotentiam  praematuram  tristis  accu- 
set quandoque  tantum  transitoriam , dum  alias  iterum  stimulo 
veneris  nimio  excruciatur. 

Summi  momenti  est  passio  psychica , et  morbum  maximo 
characterisantes  sunt  mutationes  illae,  quas  sensus  internus 
experitur , quaevp  in  facultatibus  intellectualibus  contingunt, 

Saepe  in  facultatibus  reliquis : memoria , ratione  nullas 
observare  licet  aberrationes,  ingenio  non  raro  eximio  exi- 
stente;  verum  phantasiam  offendimus  adeo  exaltatam  et  alie- 
natam , ut  aeger,  qui  singularem  anxiamque  in  statum  vale- 
tudinis suae  adhibere  solet  attentionem,  ad  judicia  de  statu 
corporis  animique  erronea , resultataque  inde  falsissima  abri- 
piatur; ob  imaginationem  quippe  nimis  irritabilem  et  evagau- 
tem  sensationem  omnem  perceptam  mire  amplificat  et  auget, 
accedente  nunc  observatione  in  statum  suum  continuo  directa, 
fit  ut  symptomata,  quae  in  proprio  detegit  corpore,  singulari 
iHodo  exaggeret,  eaque  etsi  levissima  tamquam  urgentissima 
et  portentosa  consideret  metuatque;  atque  haec  idea  tam  per- 
tinax esse  solet,  deque  veritate  ejus  recte  propterea,  quia  in 
sensatione  morbosa  fundatur , adeo  convictus  esse  videtur,  ut 
nulla  contrarii  argumenta  admittat.  Unde  morbus  a nonnullis 
nosologis  ad  vesanias  relatus  est.  — Phantasia  haec  luxu- 
rians simul  in  causa  est,  quod  hypochondriaci  multa  saepe 
phaenomena  ac  sensationes,  quibus  nullae  respondent  impres- 
siones, fingant,  immo  nonnunquain  talia , quae  cum  realibus 
in  contradictione  sunt,  videant  sentiantque. 

Sequela  naturalis  anxiae  hujus  de  valetudine  sollicitudi- 
nis, inorbosaeque  imaginationis  est,  ut  aegrotans  semetipsum 
curare  velit,  atque  hinc  theorias  cunctas  avide  arripere,  om- 
nes medendi  methodos  in  corpore  suo  tentare,  ac  in  elFectus 
rerupdiorum  adhibitorum  scrupulose  attendens,  de  virtutibus 
eorum  incredibilia  saepe  et  falsa  praedicare  solet;  quare  ori- 
nes  Medicinae  reformatores , aut  novam  saltem  methodum 
profiteqtes  praecipue  si  arcanis  gaudeant,  fidos  omni  tempore 

in  hypochondriacis  deprehendunt  associas  strenubsquo  defen- 
sores. 

Lectio  itaque  librorum  medicorum  copulata  cum  scrupu- 
losa ^la  ridiculaque  in  statum  proprium  attentione  efficit,  ut 
ex  unico  saepe  vili  symptomate  ad  morbum  fatalem  perperam 
concludant.  Sic  dum  aeger  talis  cordis  palpitationem  experi- 
tur : moerore  affici  solet  non  levi , autumans  se  vitio  cordis 
organico:  aneurismate  polypo  laborare;  cum  dolorem  ventri- 
culi ardentem  percipit,  summa  corripitur  anxietate,  eundem 
veneficio  aut  vero  scirrho  evolvendo  adscribens ; articulis  ali- 
quantum dolentibus  gravissimam  adesse  praetendit  arthriti- 
dem ; ex  doloribus  regionem  lumbalem  occupantibus  ad  calcu- 
los in  renibus  latitantes  temerariam  format  conclusionem; 
dum  tussi  affligitur  cum  dolore  pectoris  juncta,  phthysis  evo- 
lutionem pusillanfmus  metuit;  pruritum  cutis  animadvertens 
de  psora  cbntracta  lamentatur ; visu  tantisper  nebuloso , vel 
auditu  paulo  difficiliori  reddito:  amaurosim  vel  cophosiin  in- 
stare qmtat ; susurru  vero  aurium  et  tinnitu  locum  habente: 
apoplexiam  proxime  imminere  existimat;  verbo:  animum  si- 
milibus spectris  continuo  sollicitando  et  angendo,  omnique 
tranquillitate  spoliando,  -carnifex  ac  tortor  suimetipsius  — 
Heutontimorumenos  — evadit , sicque  Melancholiae , a qua 
morbus  noster  alioquin  gradu  tantum  differt , imo  desperatio- 
ni, Autochiriac  viam  praeparat. 

Ita  aeger  anxius  deque  valetudine  sua  sollicitus  medicum 
consulturus,  huic  morbi  sui  historiam  cum  omnibus  minimis- 
que enarrat  adjunctis,  et  licet  symptomata,  quae  non  sunt 
pauca,  vividis  depingere  soleat  coloribus,  plura  tamen  adhuc 
in  charta  consignata , ne  scilicet  quidpiam  obliviscatur,  per- 
legit puncta;  medicinam  dein  efficacem  impense  petitam  qua 
novam  omni  cum  fiducia  adhibet,  ad  cujus  usum,  si  levamen 
ei  accesserit,  — quod  plerumque  fieri  consuevit,  modo  me- 
dens  patienter  auscultando  confidentiam  sibi  meruit  — hunc 
- laudibus  suis  ad  coelos  extollendo,  cuilibet  qua  medicum  per- 
spicacem commendat , quem  tamen  simulae  morbi  symptoma- 

ta  revertuntur,  amissa  confidentia  primus  relinquit,  opem^l- 
tcrius  imploraturus.  Simili  ratione  et  amicos  citissime  mutare 
consuevit ; est  enim  animus  ill^  inconstans , meticulosus ; cum- 
que non  solum  de  statu  proprio , verum  et  de  actionibus  alio- 
rum erronea  ferre  consuescat  judicia,  summe  difiidens  ; quare 
societatem  fugiens , solitudinem  utpote  phantdsiti^  lusibus  ma- 
xime amicam  quaerit. 

Quoniam  morbus  evolutus  diu  plerumque  durat,  evenit 
ut  sub  decursu  ejus  et  alii  evolvantur  morbi,  de  quibus  id  sin- 
gulare, quod  aegri  eosdem  animo  parato  perferant,  quin  sym- 
ptomata eorum  ultra  modum  augeant,  cum  tamen  ea  ad  hy- 
pochondriasim  stricte  pertinentia  turpiter  exaggerare  soleant; 
nonnisi  morbo  illo  accidentali  et  intercurrente  superato,  de 
discrimine  in  quo  versabantur , nec  non  de  praestanti  sua  na- 
tura iirmaque  constitutione,  vi  cujus  illud  feliciter  evaserunt, 
eloquentia  consueta  disserere  solent.  Et  reipsa  morbos  febri- 
les quibtis  corripiuntur , facilius  longe  ac  sani,  si  iis  impetan- 
tur, vincere  consueverunt. 

Decursus  hypochondriae  admodum  irregularis  est ; mor- 
bus plene  evolutus  perennare  plerumque  solet , chronicus  eva- 
dit ; non  tamen  eodem  semper  tenore  incedens  saepe  remittit 
imo  subinde  intermittit  iterum  revertendus,  principio  semel 
tantum  per  annum  aestate  vel  autumno , aegrum  per  dies  pau- 
cos aut  etiam  hebdomadas  plures  affligens;  successive  dein 
insultus  jam  statis  jam  incertis  temporibus  ingruunt  frequen- 
liores  longioresque , donec  tandem  morbus  continuus  evadit. 
Insultus  intensitate  sua  variant  jam  in  uno  codemque  indivi- 
duo , eo  magis  in  diversis  subjectis , ita  ut  unum  per  similem 
insultum  ad  omnem  occupationem  inhabile  reddatur , dum  mu- 
neribus suis  per  annos  praesse  valet  alterum. 


Aetiologia. 

Hera  summi  momenti  in  doctrina  de  Hypochondria  con- 
stituit indagatio  in  naturam  causamque  morbi  proximam,  nisi 

enim  haec  eruta  perspcclnque  sit , tlierapia  /irmo  destituitur 
fundamento. 

Sunt  autem  de  causa  II.  proxima  diversae  ab  auctoribus 
latae  sententiae.  Veteres  ut  Galenus  ejusque  Asseclae  morbum 
atrae  bili  adseripserunt , de  cujus  opinionis  valore  dicere  su- 
perfluum esse  videtur , cum  cuilibet  medicorum  notum  sit,  an- 
tiquam de  atra  bile  doctrinam'  nil  nisi  immaturae  Physiolo- 
giae partum  fuisse.^Fr.  Iloflinann  fcaus§m  morbi  quaerebat  in 
liene  male  adfecto ; unde  nomen  germ.  SJZiljfud)!  suam  tra- 
xisse videtur  originem.  Ast  cum  organon  hoc  sub  disquisitio- 
nibus anatomico-pathologicis  e hypochondria  defunctorum  sae- 
pe integrum  sanumque  reperiatur,  alias  vero  conditio  ejusdem 
diverso  modo  abnormis  deprehendatur , quin  ulla  morbi  h.  in 
vivo  observata  fuissent  vestigia , patet : passionem  splenis  nul- 
latenus constituere  posse  causam  proximam  H. , atque  hinc 
simul  elucet  denominationem : Hypochondriasis  — naturae 
morbi  minime  convenire.  — Doctrina  ab  E.  Stahl  proposita, 
quae  morbum  a stasibus  sangvinis  in  systemate  venae  porta- 
rum locum  habentibus  derivat , praeterquam  quod  phaenomena 
morbi  explicare  nequeat,  vel  ex  eo  jam  refelli  posset,  quod 
hypochondriaci  non  raro  penes  morbum  suum  rite  digerant, 
bene  nutriantur  nec  non  provectam  attingant  aetatem. 

Sydenham  primus  exstitit  qui  docuit:  Hyp.  morbum  esse 
nervosum  ; atque  post  eum  scriptores  vix  non  omnes  causam 
proximam  in  systemate  nervoso  reponunt , ea  solum  diflieren- 
tia,  ut  alii  activitatem  hujus  exaltatam  arguant,  — Weber 
— dum  imminutam  nervorum  actionem  accusant  alii  — Haa- 
se. — Suediauer  hypercinesiam,  Reil  coenesthesim  morbosam 
pro  causa  m.  proxima  assignant.  Whytt  ab  ataxia  spirituum 
vitalium,  Pomme  a crispatione  nervorum  morbum  repetunt. 
Recentissime  Zimmermann : hydrogenisationem  super  oxyge- 
natione  praedominantem  — causam  morbi  statuit. 

Morbum  de  quo  loquimur,  indolis  esse  nervosae,  — vix 
est  qui  in  dubium  amplius  vocaret.  Id  enim  ex  parte  ijisa  ejus- 
dem evolutio  demonstrat , quatenus  jam  dispositio  in  eum, 

certum  dultiirae  intellectualitatis  gradum  ptaesupponit,  e<it  rtrirr*- 
yue  mferbus  classis  hominum  cultioris;  confirmat  porro  (hera- 
pia,  cura  enim  psychica  optimo  adhibetur  successu;  exfra 
omne  dubium  vero  characterem  ejus  nervosum  ponunt  copiosa, 
quibus  insignitur  symptomata  nervosa , uti : lassitudo  muscu- 
laris singularis  j alienationes  et  hallucinationes  sensuum  ex  — 
et  internorum , cumprimis  coenesthesis  et  phantasiae  luxuria- 
fiones.  — Quaestio  idcirco  esse  solum  potest  j num  alienatio 
systematis  nervosi  protopathica  sit,  vel  vero  deuteropathica? 
— seu  num  phaenomena  nervosa  morbum  hunc  insignientia 
causam  adfectionis  viscerum  abdominalium  constituant,  vel 
vero  ejusdem  effectus? 

Hes  est  indubia,  affectiones  tubi  cibarii  magnum  essen^ 
tialemque  exerere  in  animum  aegri  influxum.  Videmus  quippe 
per  motum  antiperistalticum  ventriculi , qui  sub  vomitu  obti- 
net j anxietatem , sensuum  obfuScationem , propensionem  ad 
animi  deliquium  induci:  intumescentia  membranae  mucosatc 
intestini  crassi  anxietatem  inquietudinem  causat , unde  sensa-  . 
tiones  has  ingratas  sub  evolutione  et  moliminibus  haemorrhoi- 
dum  observare  licet,  ubi  purgantia  manifestum  adferunt  leta- 
ineUj  hinc  habitualis  et  chronica  alvi  tarditas  raro  cum  animi 
hilaritate  incedit.  — Similis  sed  multo  notabilior  intestini 
tenuis  ad  facultatem  repraesentandi  viget  relatio.  Jam  ^ero 
quemadmodum  status  tubi  intestinalis  comprimis  intestinorum 
tenuium  in  animum  influit  hujusque  conditionem  determinat : 
ita  vicissim  animus  quoque  in  illa  agere  potest,  et  in  morbo 
praesenti  reapse  agit.  Atque  haec  est  causa,  cur  in  hypochon* 
driacis  adfectiones  viscerum  abdominalium  omnis  generis  tam 
frequentes  sint;  quin  tamen  propterea  in  organis  eisdem  fun- 
dentur, radicentur,  ad  id  enim  sunt  multiplices  admodum  et 
nimis  variabiles*  Nam  experientia  docet  hypochondriacos  pe- 
nes omnes,  quibus  affliguntur  affectiones  diu  vivere,  raro  ema- 
ciari, nisi  morbi  alii  cum  II.  complicentur.  Quod  in  foeminis 
hystericis  luculentius  adhuc  apparet.  Porro  scimus  hypochon-» 
driasi  adfcctos  longo  saepe  temporis  intervallo  ab  omni  morbo 

liberos , hilares  relati veqiie  sanos  esse , absque  omni  vitae  ve- 
getativae  perturbatione.  Nec  ulli  subjacet  dubio , eosj  si  jani 
longo  tempore  molestiis  digestionis  affligebantur , subito  ab 
his  penitus  liberari,  sed  in  vicem  earum  succedere  adfectio- 
nes  organorum  cavo  pectoris  inclusorum , aut  vicissim  ; ver- 
bo: sedem  locumque j quo  se  alienatio  vegetationis  manife- 
staverat, mutari , — quae  mutationes  in  Hysteriasi  ~ morbo 
natura  sua  cum  Hyp.  eodem  — adhuc  frequentius  eminentius- 
que  contingere  solent ; — ut  adeo  cum  certitudine  dignoscere 
et  asserere  liceat:  morbum  radices  suas  figere  in  systemate 
nervoso , inque  vegetatione  eatenus  solum  semet  exerere,  qua- 
tenus ex  illo  in  hanc  reflectitur.  Enirnvero , si  systema  quod- 
piam Organicum  vegetationi  essentiale  originarie  adfectum  es- 
set : nutritio  sensim  pati  j forma  organorum  mutari  deberet, 
atque  morbus  remittere  aut  plane  intermittere  non  posset , et 
si  ex  uno  in  aliud  systema  faceret  transitum,  adfectio  prior 
non  cessaret,  verum  extensione  solum  augeretur.  Ex  quibus 
convinci  facile  quisque  poterit : morbi  naturam  esse  vere  et 
unice  nervosam , omniaque  vitae  organicae  symptomata  esse 

tantum  phaenomena  medio  influxus  s.  nervosi  in  eam  reflexa^ 

\ 

Ast  nunft,  in  qua  parte  s.  nervosi  resideat  causa  illa  pro- 
ximi, ex  qua  ceu  centro  suo  exeat?  an  ihtegrum  systema, 
an  pars  solum  ejus  otiginarie  essentialiteique  adfecta  sit  ? de- 
finire arduum  nimis  est : quamvis  non  desint  auctores , qui  c(; 
has  solvere  conantur  quafestiones ; quod  tamen  nonnisi  hypo- 
thetice cum  probabilitate  quadam  , neutiquam  autem  Certitu- 
dine fieri  potest. 

Ut  malum  hyp.  in  organismo  quodam  fevolvi  qtieat,  disa 
positionem  hujus  in  illud  offendat,  est  necesse  ; talis  dispositid 
subinde  cum  homine  jam  nascitur,  et  quidem  nunc  a parenti-» 
bus  haereditate  contracta,  nunc  vita  foetali  in  utero  matris 
evoluta;  frequentius  tamen  post  nativitatem  periodo  vitae  ma-^ 
xime  activa , aetate  virili , per  potentias  diversas  nocentes 
Uequiritur. 

Influxus  tales  dispositionem  ad  morbum  generare  valen- 
tes, praeter  educationem  mollem,  praematuram  mentis  inten- 
tionem , praecipui  sunt  sequentes : certus  culturae  intellectua- 
litatis gradus ; detinet  enim  morbus  classem  bominum  cultio- 
rem, quare  apud  gentes  incultas  vix  'occurrit.  Haec  tamen 
cultura  non  tam  in  cognitionibus,  quam  potius  tantum  in  as- 
suetudine ad  cogitandum  fundari  videtur ; unde  morbus  in  su- 
toribus textoribus  etc.  non  infrequenter  deprehenditur,  ob  vi- 
tae genus  nempe  et  occupationes,  quae  cum  citra  attentionem 
perfici  possint,  phantasiam  evagari  sinunt.  Atque  hinc  jam 
sponte  fluit  dispositionem  adhuc  facilius  evolvi  posse  in  iis, 
quibus  plurimum  a negotiis  tempus  vacat ; otium  itaque  prin- 
cipalem constituit  causam  ad  Hyp.  praedisponentem , illud  enim 
vim  somaticam  et  psychicam  debilitando  hypererethisiam  et 
hyperaesthesiam  inducit,  phantasia  ultra  modum  activa  rema- 
nente, cujus  mancipium  aeger  sensim  evadit.  Hinc  morbus 
tam  frequens  in  oeconomis , mercatoribus  vitam  activam  cum 
otiosa  commutantibus  observatur. 

Non  tantum  otium,  sed  et  occupationes  corporis,  quae 
sine  attentione  perfici  valent,  nt  textores  etc.  demonstrant; 
item  exercitium  mentis  unilaterale  in  consuetudinem  abiens, 
ad  Hyp.  disponunt , ut  morbus  in  scribis,  calculatoribus  testa- 
tur. Huc  confert  pariter  mentis  intentio  nimia  per  studia  con- 
tinua cumprimis  in  unum  objectum  directa,  aut  vero  occupa- 
tiones mentis  ad  justo  plura  objecta  extensae;  hinc  morbus 
evolvitur  in  omni  eruditorum  classe,  ne  medicis  quidem  ex- 
ceptis. 

Fontem  morbi  uberem  sistit  etiam  modus , quo  stimulus 
sexualis  in  juvenibus  evigilat , atque  jam  vigens  dirigitur. 
Non  raro  namque  in  pueris  jam  stimulus  iste  varia  ratione 
praematuro  elicitur,  qui  semel  provocatus  ad  vitia  dein  clan- 
destina , onaniam  inprimis  seducit , quae  phantasiam  accen- 
dendo, irritabilitatem  exaltando,  vires  musculares  nec  non 
facultates  intellectuales  debilitando,  atque  animum  serius  ob 
culpae  conscientiam  continuo  lacessendo  et  angendo : notabi- 

lem  ad  morbum  evolvendum  ponunt  dispositionem ; — quam 
inducere  valet  etiam  continentia  et  impugnatio  libidinis  vio- 
lenta , aut  excessus  in  venere  , rarius  tamen,  nisi  directionem 
nanciscatur  contranaturalem.  — Et  libido  excessiva , et  con- 
tinentia summa  — jeiuna  cupido  — sed  ex  causa  contraria, 
morbi  evolutioni  favent.  Libidinosus  enim  vitae  deliciis  ut  sic 
dicam  supersaturatus^  erga  mundum  indifferens,  Hyp.  Melan- 
choliae victima  evadit.  Alter  vero  — continens,  — delicia- 
rum, quibus  carere  debet,  valorem  et  dulcedinem  exaggeran- 
do et  ultra  quam  par  est  aestimando , pariter  in  Melancho- 
liam incidit.  — Cunctae  hae  stimuli  sexualis  abnormitates  et 
somatice  et  psychice  ad  genesim  Hyp.  contribuunt. 

Clima  et  alimenta  subinde  ad  morbum  conferre  possunt; 
in  genere  sub  coelo  sereno  viti  vinifera  gaudente , ubi  vitam 
homines  vivunt  hilariorem,  minorem  offendimus  dispositionem, 
quam  sub  climate  nebuloso  hurnido,  ubi  cerevisia  vini  vicem 
supplere  debet.  — Nutritio  corporis  mala,  deliciens,  penes 
intentionem  mentis,  aut  contra,  mensa  lauta  penes  otium,  di- 
gestionis turbas  inducendo  ad  morbum  quidem  etiam  dispone- 
re , praesentem  tamen  magis  augere  valent.  Potentiae  prae- 
disponentes  diu  in  organismum  agentes  in  causas  abire  possunt 
excitantes. 

Praeter  has , multiplices  adhuc  ab  auctoribus  adferuntur 
caussae  excitantes.  Ut : aer  atmosphaericus  quoad  temperatu- 
ram peccans,  et  simul  humidus  vaporibus  variis  inquinatus; 
quae  causa  morbum  in  Anglia  Ilollandia  frequentiorem  reddere 
videtur.  Subinde  constitutio  aeris  peculiaris  genesi  morbi  fa- 
vere dicitur.  — Ingesta,  cibi  copiosi  farinacei  leguminosi, 
duri , pingves , multum  aromatici , item  potus  spirituosi , cof- 
fea  multa  inprimis  diluta , aut  thea  ; subinde  usus  incongruus 
aut  protractus  pharmacorum  solventium , evacuanliuni  robo- 
rantium stimulantium  narcoticorum.  — Porro  vita  otiosa  in- 
primis in  individuis  vitae  antea  activae  asuetis;  vita  sedenta- 
ria continua  partiin  ob  abdominis  compressionem , ut  obser- 
vare est  in  sutoribus,  partim  vero  et  praecipue  quidem  ob  alias 

causas : ut  exereitium  unilaterale,  ut  phantasia  libere  divagari 
possit ; quod  morbus  frequens  in  aurigis  et  pastoribus  demon* 
strat,  qui  motum  corporis,  illi  quidein  passivum,  hi  vero  ac. 
tivum  exercent  sufficientem,  sed  phantasiae  froenum  liberum 
dimittendo , in  morbum  incidunt.  — Nonnunquam  morbus 
evolvitur , dispositione  jam  praesente , post  evacuationes  pro- 
fusas: diarrhoeam,  ephidrosim,  haemorrhagias , galactir- 
rlioeam,  ihprimis  vero  post  succi  genitalis  profusionem  , prae- 
cipue modo  contranaturali  productam.  IVon  raro  ad  morbum 
hunc  contribuunt  quoque  animi  adfectus,  et  pathemata  ingrata 
diu  adfligentia : moeror  tristitia  odium  invidia  avaritia  zeloty- 
pia, superbia  in  iis  qui,  quin  voti  damnentur,  ad  honores  et 
dignitates  adspirant.  — Subinde  ut  auctores  adnotant , ad  pro- 
ducendam hypochondriam  morbi  alii  concurrunt:  febris  ner- 
vosa aut  intermittens  neglecta  diu  excurrens ; infarctus  abdo- 
minales hepatis*  lienisque,  haemorrhoides,  morbi  cordis  et 
vasorum  haematophororum , arthritis:  quandoque  evacuationes 
habituales  suppressae , aut  morbi  cutis  evanidi  etc. ; atque  per 
has  causas  jam  pauciores  jam  plures  concurrentes  modoque 
iniquo  in  organismum  agentes , in  systemate  nervoso  praeci- 
pue ganglioso  peculiaris  contingit  mutatio  dynamica , unde 
tamquam  centro  suo  functionum  vitae  tum  animalis  cum  orga- 
nicae alienationes  promanant. 

Causis  morbum  excitantibus  praecipuis  recensitis  ante- 
quam ad  prognosim  transitus  fiat,  pauca  de  divisione  hujus 
morbi  dicenda  sunt. 

Hypochondria  communiter  distingvi  solet  in  H.  cum , et 
sine  materia.  Materialem  vocant  H. , dum  status  morbosi  to- 
pici  ut  infarctus  viscerum  abd.  etc.  in  corpore  deprehendun- 
tur. Dum  vero  nullum  detegitur  vitium  organicum  symptoma- 
tibus stricte  nervosis  solum  praesentibus : Hypochondria  sino 
materia  nuncupari  consuevit.  Cum  hac  veterum  divisione , illa 
recentiorum  quorundam  aliquatenus  congruit,  juxta  quam  Hy- 
pochondria , quae  e causis  somaticis,  et  alia  quae  e psychicis 
procedit , statuitur.  ~ Divisio  tamen  haec  firmo  vix  innititur 

fundamento , sub  morbo  enim  diu  excurrente  turbas  Tunctio- 
num  vegetativarum,  inque  harum  sequelam  mutationes  formae 
et  structurae  organicae  contingere  posse,  facile  quis  perspi- 
ciet; hinc  jure  quaerere  licet,  an  morbi  vegetationis,  desor- 
ganisationes  in  cadavere  repertae , non  potius  tantum  compli- 
cationes m.  hypochondriaci  constituant?  — Haemorrhoides 
cum  omni  suo  molesto  comitatu  frequenter  cum  Hyp.  simul 
coexistunt , potest  tamen  uterque  morbus  pro  se  distinctus  exi- 
stere. 

Datur  autem  alia  morbi  h.  differentia,  in  singulo  casu 
individuali  adnotanda ; quae  nimirum  desumitur  a conditione 
energiae  vitalis ; quippe  morbus  subinde  invadit  virum  robu- 
stum plethoricum,  post  influxus  potentiarum  nocentium  exci- 
tantium, uti  animi  aut  corporis  motus  violentos,  victum  lau- 
tum, abusum  spirituosorum  etc. ; atque  imtali  individuo  sub- 
que  talibus  adjunctis  evolvuntur  symptomata  Hyp.  cum  ener- 
gia vitae  exaltata , — ■ H.  acuta,  sthenica  ; — est  tamen  haec 
species  rarior ; longe  frequentissime  energia  vitalis  charactere 
debilitatis  notatur,  erethysmo  solum  locum  habente;  talisque, 
decursum  chronicum  ainans  ^ H.  asthenicae , erethisticae  — 
nomen  gerit. 


Prognosis. 

Cum  prognosis  morbi , cognitioni  terminationum  condi- 
lionumque  sub  quibus  hae  terminationes  sequuntur , innitatur; 
hypochondria  vero  decursum  adeo  irregularem  habeat,  ut  ex-  ' 
itus  quidem  varios  sed  minime  constantes  et  regulares  petat: 
elucet  in  morbo  hoc  proteiformi  de  prognosi  stricte  tali  vix 
sermonem  esse  posse;  hujus  loci  itaque  erit  in  genere  saltem 
terminationes,  et  sub  quibus  ha?  contingere  soleant,  condi- 
tiones , paucis  indigitare.  Hypochondria  provectam  saepe  co- 
niitans  aetatem  pro  se  nunquam  enecat , immo  observationibus 
confirmatum  habemus  hypochondriacos  minorem  erga  morbos 
alios  pracprimis  epidemicos  possidere  receptivitatem  ; febres 

inflammatoriae,  dyssenteria,  typhus  etc.  iis  utplurimum  par- 
cere solent , si  epidemice  grassentur ; excepta  forte  febre  in- 
termittente; — et  si  morbis  his  corripiantur,  mitissimum  ob- 
servant decursum.  Affectiones  tamen  catarrhosae,  rheumati- 
cae, dyspepsiae,  subinde  erysipelas  hypochondriacis  frequen- 
ter insidiari  solent. 

Licet  autem  morbus  simplex  nullo  periculo  stipatus  in  se- 
ram usque  senectam  protrahatur : inveteratus  tamen , negle- 
ctus aut  perverse  tractatus,  cum  vitio  quodam  organico  com- 
plicatus , infaustos  petere  potest  exitus ; talis  namque  arti  sae- 
pe omni  rebellis  in  alios  terminare  consuevit  morbos  periculi 
plerumque  plenos ; uti  in  febrim  hecticam  — quae  est  potissi- 
mum congestionum  perpetuarum  progenies;  in  tabem  s. 
emaciationem  lentam  — plerumque  onaniae  effectus;  — in 
hydropem  — non  infrequenter  curae  incongruae  sequela  — 
quandoque  in  paralyses.  Tristissima  autem  terminatio  est ; in 
vesaniam,  Melancholiam,  Autochiriam.  Transitus  in  morbos 
convulsivos  apud  viros  hyp.  admodum  rarus  est. ' 


Therapia. 

Nihil  est,  quod  ingenium  medici  magis  exercere,  patien- 
tiam ejus  acrius  tentare  valeret , ac  cura  mali  hypochondriaci. 
Quam  difficile  enim  opus  sit  morbum  hunc  tractare,  vel  et 
denominationes  morbi  apud  veteres  usitatae  indicare  videntur, 
qui  eunj  matrem  morborum,  patrem  symptomatum,  bestiam 
septem  capitum,  nec  non  ludibrium  opprobriumque  medicorum 
, 'vocant.  — Et  non  injuste  , omnis  enim  animi  adfectus , om- 
nis in  diaeta  excessus , novum  invitare  solet  insultum  , anni- 
hilatque  omne  id , quod  per  curam  longiorem  magno  cum  fa- 
tigio  jam  obtinuimus. 

Medicum  itaque  quemadmodum  omni  tempore,  praeprimis 
tamen  cum  arduo  huic  semet  accingit  operi , humanum  man- 
suetum, patientia  singulari  munitum,  ad  cunctas  non  raro  ab- 
surdissimas aegroti  summe  inconstantis  ac  diffidentis  inconse- 

quentias  imo  injurias  aequo  seniper  animo  perferendas  para- 
tum esse  opportot;  idcirco  dum  consulimur , historiam  morbi 
etsi  non  brevem  attente  suscipimus , querelis  aegri  faciles  prae- 
bendo aures  symptomata,  praecipue  quae  eidem  momentosa 
videntur , diligenter  consideramus , ut  hac  ratione  confiden- 
tiam — tanquam  necessariam  curae  felicis  conditionem  — lu- 
cremur; eum  nunquam  pro  imaginario  declaramus,  sic  enim 
animum  ejus  nobis  alienum  reddendo  nostro  excideremus  sco- 
po; sed  neque  terremus,  quod  fieret  si  de  gravitate  morbi  pe- 
riculoque loqueremur , utique  nimio  angitur  metu,  quem  cum 
augeremus,  morbi  simul  vim  intenderemus.  — Generatim 
vero  summam  hoc  sub  examine  in  nostris,  quae  proferimus, 
verbis  adhibere  opportet  cautelam ; cum  enim  hypochondriaci 
singulas,  quas  medicus  pronunciat,  voces,  quin  imo  et  mini- 
mas, quae  in  faciei  lineamentis  contingunt,  mutationes  quod- 
dammodo  aucupari  soleant : fit,  ut  verbo  minus  caute  prolato 
aliam  longe  impertiant  significationem,  cui  dein  judicia,  con- 
clusiones falsissimas  superstruunt,  Subinde  tentarc  solent  me- 
dicum , num  enumerata  morbi  phaenomena  memoria  adhuc 
teneat;  alias  astuti  plane  falsa,  ut  medentem  in  errorem  in- 
ducant, studiose  enarrant;  atque  si  id  ex  voto  eis  succedat, 
eum  qua  ignarum  contemnunt,  sin  minus , per  apertam  me- 
dici negationem  nimis  irritantur;  quare  simili  in  casu  directe 
non  est  contradicendum  , sed  aeger  quaestionibus  implicandus, 
ut  semetipsum  contradictione  prodat,  ac  dein  primum  de  er- 
rore simulque  de  eo,  quod  eum  plene  perspiciamus , convinci 
poterit;  per  quod  et  confidentia  ejus  multum  augetur. 

Examine  diligenti  finito  plerumque  pharmacum  quodpiam 
ordinandum  ejusque  effectus  praevie  assignandus  est,  atque 
si  confidentiam  sibi  medicus  jam  meruit,  efiectus  quoque  re- 
medii praecipue  novi  vix  non  semper  saltem  pro  tempore  op- 
tatus esse  consuevit.  Interim  ct  hoc  in  puncto  medicus  cautus 
sit,  est  necesse ; nam  hypochondriaci  in  scriptis  nmdlcorum, 
plerumque  tamen  pessimis  non  mediocriter  subinde  versati, 
omnes  sibi  praescriptas  formulas  scrupulose  perlegere  solent. 

Neque  medicus  quantumcunque  circumspectus  praecavebit,  ne 
praeter  ordinatam  medicinam  simul  et  alia  incongrua  et  no* 
xia  saepe  in  usura  vocentur ; quam  fraudis  speciem  si  animad- 
verterit, eis  nunquam  exprobrabit,  verum  tantum  illatum  si- 
bimetipsis  damnum  ob  oculos  ponendo  a similibus  mansuete 
abhortabitur. 

Datur  autem  cura  duplex , palliativa  scilicet  et  radicalis. 
Prior  hocce  in  morbo  magnam  quidem  sibi  vindicat  auctori- 
tatem , semper  attamen  radicalis , cui  illa  subordinanda',  ante 
oculos  habenda  est,  nilque  agendum , quod  eadem  prohiberet; 
et  ab  hac  medicus  semper  procedet,  ut  valorem  palliativae 
determinet.  Sic  congestiones  aut  pertinax  alvi  constipatio  re- 
poscere videntur  sangvinis  evacuationem  aut  pharmaca  purgan- 
tia , quae  remedia  adhibitq  effectum  etiam  praestant  optatum, 
levamen  enim  temporaneum  adferre  vix  non  semper  solent; 
ast  cum  morbum  ipsum , qui  in  exaltata  vitalitate  partis  cu- 
jusdam  systematis  nervosi  fundatur , tollere  non  valeant,  imo 
congestiones  et  alvi  obstipationem  sensim  habituales  invitando 
semper  augeant,  patet:  remedia  illa  palliativa  in  casibus 
nonnisi  urgentibus  esse  adhibenda.  De  cura  hac  palliante, 
quae  tempore  insultus  hyp.  locun}  potissimum  habet,  infra 
dicetur. 

Curam  radicalem  suscipientes  potissimam  in  exquirendas 
potentias  nocentes  adhibere  debemus  attentionem,  quas  ple- 
rumque successive  tantum  detegendas  removere  studemus ; 
cumque  causae  morbum  excitantes  praecipuum  suum  fontem 
in  vitae  regimine  incongrue  agnoscant : illud  ante  omnia  rite 
coordinandum  ac  dirigendum  est.  Spectant  vero  huc  ; aer,  ci- 
bi et  potus  , sfcmnus  et  occupationes  aegri. 

Aura  hypochondriacis  convenit  pura  sicca  moderate  ca- 
lida ; idcirco  vestes  aqni  temporibus  tempestatisque  vicissitu- 
dinibus accomodandae.  — Victus  in  genere  sit  blandus,  nur 
triens  tamen;  caro  animalis  tenera  cibum  hoc  scopo  sistit  sa- 
luberrimum, digestu  facilem,  flatibus  minime  faventem.  Prae- 
ter carnem  tamen  et  olera,  fructus  horraei  maturi  etc.  in  usum 


vocari  possunt.  Generatim  quidem  organis  digestionis  adhuc 
rite  fungentibus  alimenta  non  sunt  anxie  seligenda,  sed  tan- 
tum attendendum,  ne  cibis  duris,  pingvibus,  copioso  sale  aut 
aromate  conditis , vel  mole  excedentibus  ventriculus  laedatur. 
Potum  non  raro  maxime  salutarem  constituit  aqua  pura,  cu- 
jus solius  usu , testante  jam  Theden , hypochondria  gravissi- 
ma subinde  sanatur ; nec  tamen  omnibus  major  aquae  quanti- 
tas conducit,  utpote  quae  digestionem  usu  protractiori  langvi- 
diorem  reddendo,  dyspepsiam  inducit  raorbumque  auget ; qua- 
re multis  praeter  aquam  concedimus  simul  usum  moderatura 
spirituosorum:  vini  antiqui,  aut  oerevisiae  bonae.  Etiam  infu- 
sum vel  decoctum  coffeae,  tametsi  a multis  condemnetur,  pro- 
ficuum hypochondriacis  largitur  potum , modf)  excessivus  ejus- 
dem non  fiat  usus,  nec  surrogata  varia  adhibeantur. 

Peculiaris  attentio  in  somnum  dirigenda  est.  Notatu  enim 
dignissima  inter  systema  n.  gangliosum  et  cerebrale  intercedit 
diiferentia ; hoc  enim  defatigatur,  illud  non.  Respiramus  quip- 
pe, digerimus , ^cernimus , omnia  sub  influxu  S.  gangliosi  — 
citra  omnem  fatigationem  et  quietem  ; systema  vero  cerebrale 
non  fert  unum  eundemque  imaginandi  modum,  systema  mus- 
culare non  idem  motus  genus;  sensus  omnes  non  ferunt  eas- 
dem continuo  impressiones:  quin  defatigentur,  exhauriantur. 
Verbo  non  valet  systema  nerv.  cerebrale  sine  interruptione 
suum  persequi  scopum,  sed  periodice  vegetationi  subjacet  tem- 
pore nimirum  somni ; per  bunc  itaque  vires  s.  n.  cerebralis  re- 
ficiuntur, restaurantur.  Jam  vero  cum  in  hypochondriacis  pli - 
rimum  intersit,  ut  systema  cerebrale,  normale  suum  super 
systemate  ganglioso  praepondium  iterum  nanciscatur  — Ilorn 
patet:  somnum  tranquillum  constituere  unam  e principali- 
bus curae  felicis  conditionibus.  — Is  vero  non  tam  violento 
modo  per  narcotica  procurandus,  quam  potius  per  impedimen- 
torum somno  oppositorum  remotionem  invitandus  est.  Impe- 
dimenta haec  remediis  diaeteticis  arcenda  et  removenda  prae- 
cipua sunt:  irritationes  psychicae,  congestiones  ad  caput,  ir- 
ritamenta organorum  abdominalium  et  im])rimis  stimulus  sexua- 

Iis.  Cum  vero  de  his  plerisque  alibi  fiat  mentio , hic  adnotas- 
se  sufficiat:  coenam  praegresso  moderato  corporis  motu  su- 
mendam esse  nutrientem  quidem  sed  digestu  facilem , non  sti- 
mulantem nec  flatulentiis  faventem;  inter  coenam  et  decubi- 
tum intervallum  intercedat  paulo  longius , somnus  enim  se- 
cundae digestionis  protractior  tranquilliorque  esse  consuevit; 
temperatura  cubilis  obscuri  frigidiuscula  potius  quam  calida 
procuretur;  aere,  remotis  omnibus  odoriferis,  puro  reddito, 
omnis  major  arceatur  strepitus,  levior  tamen  et  monotonus 
V.  c.  pulsus  horologii  somnum  magis  invitare  solet,  ac  altum 
silentium.  Pedibus  frigidis -existentibus  hi  calore  foveantur. 

Partem  curae  momentosam  constituit  distributio  ac  dire-» 
ctio  occupationutfl , quibus  aegri  continuo  fere  detinendi  sunt. 
Plurimi  namque  manifesto  difluunt  otio;  multi  vero  actis  lib- 
risque circumdati  occupari  videntur,  et  tamen  otiantur  ima- 
ginationi indulgentes ; alii  demum  labori  incumbunt , sed  uni- 
laterali. Atque  pro  hac  diversitate  occupationes  congruae  jam 
sunt  assignandae , jam  consuetis  novae  substituendae , aut  si 
id  fieri  non  potest,  eis  alia  saltem  directio  danda,  — Ast 
difficillimum  hocce  curationis  momentum,  quod  ex  parte  me- 
dici non  solum  intimam  aegri  ejusque  rerum  domesticarum 
cognitionem,  sed  et  non  mediocrem  Anthropognosis  gradum, 
simul  audaciam  et  cautelam  requirit,  frequenter  executioni 
dari  non  potest;  saepe  enim  aeger  clandestino  premitur  moe- 
rore, quem  medicus  non  levare;  alium  angunt  curae  panis 
quas  non  tollere ; consumit  amor  infelix  alium  , cui  medelam 
medicus  ferro  non  valet.  Interim  et  hic  consolatio  mansueta 
benevolutnque  consilium  multum  saepe  praestant. 

Ad  otium  itaque  evitandum  jubeantur  aegri  mature  lec- 
tum deserere,  atque  in  aura  libera  salubri  corpus  motu  acti- 
vo exercere  usque  lassitudinem  muscularem  non  tamen  dolo- 

rificam  vires  exhaurientem.  Suscipi  autem  potest  motus  di- 
\ 

versus:  ambulatio  in  regione  amoena;  equitatio,  vectio  in 
rheda , praesertim  si  ipso  aeger  equos  gubernet , ut  sic  atten- 
tio a statu  proprio  abstrahatur.  Porro  natatio  navigatio,  la- 

jbores  diversi  agrarii , liorti  cultura , exercitia  gymnrtstica  , 
labores  mechanici.  Inter  omnes  tamen  motus  species  eminet 
venatio ; haec  enim  occupatio , sub  qua  non  solum  corpus  ac- 
tivo exercetur  motu,  aura  inspiratur  recens  pura,  verum  in- 
super attentio  aegri  a statu  suo  proprio  in  feras  aliaque  deri- 
vatur objecta:  saluberrimum  in  hypochondriacos  exerii  influ- 
xum, longe  alium  ac  ambulatio,  quae,  praecipue  solitaria 
phantasiae  luxurationi  adhuc  favet ; quandoquidem  otium  non 
tantum  qua  motus  defectus,  morbi  genesim  promovet,  sed  si- 
mul et  quam  maxime , quatenus  inaequale  facultatum  intellec- 
^ tualium  exercitium  inducit;  uti  hoc  pastores,  aurigae  evin- 
cunt, qui  licet  motu  corporis  non  destituantur,  tamen  ob 
imaginationem  evagantem  morbum  contrahunt.  Similiter  ne- 
que sub  vita  sedentaria  in  opificibus,  artificibus,  scribis  etc. 
sola  sessio  sequelaque  hujus  mechanica  omnem  involvit  mor- 
bi causam : verum  potiorem  ejus  partem  sequela  harum  occu- 
pationum psychica  sibi  vindicat;  qui  enim  sedendo  perficiun- 
tur labores , plerique  circa  unum  semper  rotantur  objectum  , 
deest  mutatio  et  vicissitudo,  quo  fit.  Ut  memoria  attentioque 
debilitetur,  phantasia  vero  superpondium  sensim  nanciscatur; 
ad  cujus  normam  restituendam  necesse  est , ut , si  occupatio- 
nes illae  deseri  nequeant , iis  saltem  aliae  interserantur , ad 
quas  perficiendas  et  ceterae  quoque  facultates  in  subsidium 
vocari  debent,  ut  sic  praepondium  phantasiae  sensim  iterum 
evanescat. 

Omni  tempore  scopo  animum  exhilarandi  vitaequae  ge- 
nus mutandi  commendata  sunt  itinera , quae  quatenus  aegros 
a consueto  vivendi  modo  objectisque  non  raro  odiosis  abstra- 
hunt influxibusque  novis  exponunt,  proficua  sunt;  iter  tamen 
in  rheda  omnibus  instructa  commodis , praesertim  solitarium 
nil  fere  aliud  est , ac  otium ; magis  itaque  adhuc  commenda- 
ri meretur  iter  pedibus  conficiendum  per  regiones  montosas 
in  societate  hilari ; quo  spectant  excursiones  botanicae  mine- 
ralogicae  zoologicae.  — Iter  maritimum  breve  pariter  pro- 
dest , longius  vero  morbum  augeret. 

Ubi  aeger  motus  hos  suscipere  non  valet,  in  vicem  il- 
lorum instituitur  frictio  abdominis  quotidie  mane,  sola  manu 
vel  panno  aspero  perficienda;  imo  frictio  totius  corporis  pro- 
ficua est;  sustentatur  enim  per  eam  transpiratio  cutis  neces- 
saria; quo  scopo  et  cutis,  aqua  tepida  saponata  frequentior 
ablutio  adhiberi  meretur. 

Simul  evitari  debent  causae  omnes  corpus  nimis  exci- 
tantes vel  debilitantes,  praeprimis  evacuationes  sperrnatis, 
studia  item  intensa,  nec  non  animi  adfectus  praecipue  depri- 
mentes. Quare  conatum  aeger  adhibeat,  ut  hilarem  semper 
et  tranquillum  conservet  animum , quod  obtinebit  per  conver- 
sationem cum  hominibus  cultis  jucundis,  per  lectionem  libro- 
rum similium,  frequentationem  comoediorum  risum  moven- 
tium , musicam  amoenam  et  s.  p. 

Vitae  regimen  omni  sua  extensione  recte  coordinatum 
ac  rite  executioni  datum  ad  curam  morbi  h.  faustam  ita  es- 
sentiale et  necessarium  est,  ut  sine  illo  per  pharmaca  sensu 
stricto  talia  sola  adhibita  nihil  proficiamus ; cum  e contra,  quin 
ulla  in  usum  vocentur  medicamina,  morbum  non  infrequen- 
ter  regimine  illo  strenue  observato  feliciter  sulferri  videamus. 
Homoeopathia  idcirco  optima  est  pro  hypochondriacis  medi- 
cina; egent  enim  plerumque  cura  solum  psychica,  quae  phan- 
tasiam eorum  morbose  exaltatam  refroenet,  dirigat.  Tan- 
tum diaeta  admodum  restricta  non  est  suadenda , per  hanc 
enim  aegri , ad  jejunia  utique  proni , organa  digestionis  de- 
bilitant, unde  fit,  ut  subsequentes  dein,  quos  virium  restau- 
randarum gratia  non  raro  comittere  solent  excessus,  pejores 
adhuc  inducant  effectus;  quos  cum',  ut  consueverunt,  ultra 
modum  amplificent,  semet  immoderantiae  arguendo  animum- 
que angendo  morbi  vim  multiplici  augent  ratione. 

Saepe  tamen  ad  statum  organismi  normalem  reducendum 
praeter  vitae  regimen  aliis  opus  est  artis  auxiliis,  diversis 
pro  diversitate  complicationis  atque  causarum  morbum  susten- 
tantium hujusque  sublationem  impedientium ; quas  removere 
conamur,  Profluvia  quippe,  si  quae  adsunt  morbosa  imminui- 

sistimus;  retentiones  e contra  abnormes  tollimus;  mor- 
bum nlium  organismo  insidiantem  forte  in  corde  cerebro  etc. 
fexistentem,  individuali  iJiipugnamus  therapia. 

Ilis  remotis,  ut  statum  dynamico-organicilm  systematis 
nervosi  peculiariter  abnormem  symptomata  hypochondriae 
sustentantem  ad  normam  teduoero  valeamus : characterem 
energiae  vitalis  dynainicum  cognoscere  ac  definire  adnitimur; 
atque  in  hunc  inquirentes  deprehendimus  subinde  activitatem 
vasorum  haematophororum  inprimis  cordis  arteriarumque  mor- 
bose exaltatam , de  qua  nos  aegri  aetas , corporis  constitutio^ 
potentiarum  nocentium  influxus  nec  non  symptomata  prae- 
"sentia  informant;  atque  hoc  in  casu  methodus  medendi  anti- 
phlogistica , debita  cum  tircumspectione  adhibita , morbi  vim 
infringere  solet.  Saepe  jam  sufficiens  est  vitae  regimen  an- 
tiph logisticum,  purgantibus  simul,  alvo  obstipa  id  petente, 
salinis  vel  clys/natibus  emollientibus,  caute,  ne  evacuatio 
profusa  contingat,  in  usum  vocatis.  Subinde  tamen  sympto- 
matibus urgentibus  inprimis  congestionis  ad  caput  apoplexiam 
minantis  — sangvinis  depletio  jam  universalis,  jam  quod  fre- 
quentius fit,  topica  hii‘udinum  vel  cucurbitularum  cruentarum 
ope  in  subsidium  vocari  debet;  et  dum  de  charactere  ener- 
gico  convicti  sumus,  longiori  tempore  methodus  antiphlogis- 
tica  mitior  continuanda  erit.  — Ast  meminisse  opportet,  per 
hanc  methodum  debilitantem  ptaecipue  laticis  cruenti  detrac- 
tionem , hypochondriacis  generatim  plus  detrimenti  quam 
emolumenti  inferri;  congestiones  enim  illae  rarissime  sunt 
indolis  phlogisticae , energicae;  symptomata  earum  inducun- 
tur solummodo  per  hypercinesiam  ; atque  in  simili  casu  me- 
thodus allata  aegro  foret  perniciosa , sangvinis  jactura  morbi 
augmentum  post  se  traheret,  et  saepius  repetita  hydropem 
invitaret.  Ad  has  itaque  congestiones  molestas  dolorificasque 
sufferendas  et  praevertendas,  non  secus  ac  ad  pulsationem 
tollendam,  simplicissimum  optimumque  sisl it  remedium:  aqua 
frigida;  lotio  nimirum  cutis  universae  vel  plagae  ejusdem 
majoris  quotidie  suscipienda.  Frigus  enim  irritabilitatem  ner- 

vorum  cutaneorum  et  per  consensum  eam  quoque  systematis 
n.  universi  imminuit;  activitatem  vero  vasorum  minimorum 
capillarium  exaltat , sicque  simul  ob  lenem  hanc  cutis  irrita- 
tionem tantisper  revellendo,  ad  congestiones  quoque  inter- 
nas tollendas  confert.  Effectus  namque  immediatus  est , quod 
vasa  cutanea  pleniora  reddantur,  calor  et  transpiratio  auge- 
antur. 

Quod  congestiones  has  sub  insultibus  praeprimis  locum 
habentes  in  specie  concernit:  ea  capitis  prae  ceteris  frequen- 
tius characterem  sthenicum  agnoscit,  activa  est;  hirudinibus 
retro  aures  apponendis,  fomentis  capitis  frigidis  item  pedi- 
luviis  tepidis  resolvenda.  Si  vero  congestio  haec  per  hyper- 
cinesiam  solum  sustentetur , quod  plerumque  contingit : tunc 
aegro  in  quiete  aereque  puro  locato,  extremitates  frigidae 
pannis  calidis  foventur,  frictio  cutis  instituitur,  in  lipothimia 
odoramenta  admoventur,  simul  exhibendo  parva  quantitate 
infusum  tepidum  ffor.  Chainom;  fol.  aur.  etc.  additis  paucis 
Liq.  anod.  min.  aut  similium  guttis.  His  insuflicientibus  re- 
currimus ad  oenemata  excitantia,  ad  epispastica.  — Conges- 
tiones in  pectus  rarissime  energicae,  foeminis  hystericis  cum- 
primis propriae,  subinde  periculosae  suffocatione  enecantes, 
aut  haemoptysim  phtbysi  vera  excipiendam  inducentes:  requi- 
runt clysmata  irritantia,  pedum  calefactionem,  cutis  irrita- 
tionem etc.  interne  assam  foetidam , Tincturam  lubeliae  in- 
flatae ; sunt  enim  tantum  adfectiones  spasmodicae.  — Con- 
gestionibus in  ventriculum  contingentibus : aqua  frigida , pul- 
veres acidum  carbonicum  evolventes  adhibentur.  Dum  intes- 
tina tenuia  afficiuntur : purgantia  salina  plerumque  levamen 
adferunt;  usus  tamen  horum  non  diu  protrahendus;  experien- 
tia enim  docet  purgantia  diu  et  frequenter  adhibita  congestio- 
nes augere  habitualesque  magis  reddere.  Recta  remedia  po- 
tius constituunt:  victus  nutriens,  cibi  lactei,  acidum  carb. 
sub  omnibus  formis,  oenemata  et  purgantia  solum  sub  insultu 
pertinaci.  Intestino  crasso  adfecto:  clysmata  emollientia,  in- 
jectiones aquae  frigidae  etc.  curam  palliativam  efficiunl. 

Saepe  characterem  dynamicum  morbus  profitetur  asthe- 
nicum, qui  methodum  poscit  roborantem,  cautissime  tamen 
administrandam.  Cum  enim  in  hypochondriacis  plurimis  sta- 
tus dynamico-organicus  viscerum  abdominalium  abnormis  per 
lienis  hepatisque  infarctus  semet  manifestans  deprehendatur : 
remediis  roborantibus , quae  hoc  in  casu  nociva  evaderent , 
praemittenda  sunt  solventia  blandissima ; succus  herbae  tara- 
xaci,  cichorei,  vel  extracta  eorum  in  sero  lactis,  vel  infuso 
aromatico.  Salutari  efficacia  pollent  quoque  acidulae,  initio 


31 


blandiores  alcalinae  particulis  ferreis  aut  nullis  aut  exigua 
quantitate  scatentes,  quales  sunt  ad  Szalatnya  Rank  Fiired 
Rorszek;  in  Germania  eminent:  Egeranae,  Marienbadenses, 
Kissingenses — in  Bavaria  — ; quibus  tamen  omnibus  palmam 
praeripiunt  aquae  thermarum  Carolinarum.  — Contribuit  ad 
virtutem  aquarum  soteriarum  exaltandam  simul  itineratio , 
vitae  ratio  mutata,  regio  amoena,  aura  salubris,  conversa- 
tio et  s.  p.  — Interim  et  aqua  thermarum  Budensiurn  vel  sola 
'Vel  addito  Therm.  Carol.  sale,  sub  motu  corporis  moderato 
hausta , proficua  est. 

Infarctibus  solutis  transimus  ad  roborantia  , principio 
amara  simplicia,  ut  extr,  Quassiae  etc.  tardius  amaro-aroma- 
tica,  gummiresinosa , aetherea;  — quae  tamen  stimulantia 
nonnisi  statu  asthenico  torpidiore  existente  , neque  diu  ad- 
hibenda sunt.  Debilitati  namque  chronicae  magis  respondet 
usus  congruus  praeparatorum  ferri : Tincturae  malatis  ferri , 
extr.  martis  pomati,  ferri  carb.  — sulpliurici  artef.  etc.  forma 
et  dosi  cuilibet  medicorum  notis.  His  omnibus  saepe  praestan- 
fiores  sunt  aquae  martiales. — Nonnunquam  et  cortex  peruv, 
in  usum  vocatur. 

Tametsi  autem  pharmaca  haec  in  morbo  hoc  utilissima 
saepe  sint:  memoria  tamen  semper  tenendum,  remedia  ad- 
hibenda esse  quam  paucissima,  nisi  plus  obesse  quam  prodes- 
se velimus;  aegroti  quidem  continuo  et  impetuose  expetunt 
pharmaca , eo  tamen  non  obstante  usum  eorum  interrumpimus 
saepe,  non  raro  penitus  seponimus;  unde  Homoeopathiae. 
Magnetismi  etc.  usus  et  felix  successus  intelligitur. 

Externa  non  raro  majorem  ac  interna  remedia  praestant 
utilitatem.  Uti  clysmatum  moderatus  usus ; balnea  ad  erethi- 
siam  imminuendam  frigida , in  lacu , Huvio , mari.  Qui  haec 
bene  non  ferunt,  iis  tepida  conveniunt.  Sub  gradu  astheniae 
majori,  balnea  roborantia,  aluminosa,  niartialia  adhibentur. 

Non  infrequenter  aegri  symptomatibus  quibusdam  multum 
anguntur,  adfliguntur,  contra  quae  impense  auxilium  quae- 
runt, — therapia  rationali  removenda.  Sic  alvum  pertinaci- 
ter constipam  reserare  conamur  purgantibus  primo  blandissi- 
mis alvum  solum  facilitantibus , qualia  sunt:  fructus  dulces, 
mei , sacharum  et  similia.  His  haud  sufficientibus  carbonatcm 
magnesiae,  vel  sulfatem  Sodae  lixivae  etc.  propinamus;  qui- 
bus saepe  praestant:  aqua  Piilnaensis,  Seidschiitzensis  Sedli- 
censis.  Subinde  tamen  torpore  tubi  intestinalis  alliori  prae- 
sente, purgantia  requiruntur  potentiora,  folia  sennae,  radix 
rhci,  extr.  aloes  etc.  Cum  quibus  caute  incedendum;  perpur- 
gantia etenim  tantum  abest , ut  morbus  frangatur , ut  potius 

perca  diutius  in  usum  tractd,  flinctione  tubi  intestinalis  b 
befactata , augeatur.  Qware  curandum , ut  aeger , congrunm 
semper  regimen  observando,  ihotumque  corporis  justum  quo-» 
tidie  instituendo,  alvum  conservet  liberam;  adque  purgantia 
remedia,  — quae  frequenter  in  usum  vocata  receptivitatem 
tractus  intestinalis  adeo  obtundunt,  ut  desideratum  non  am- 
plius producant  elFectum  — nonnisi  summa  in  necessitate  re- 
currat. — Huctus  acidi , pyrosis  et  flatus , quibus  aegri  mo- 
lestantur, si  symptoma  saburrae  constituant,  hujus  reposcunt 
eliminationem,  qua  secuta,  si  adfectiones  menioratae  perdu- 
rent, alcalina  ut  absorbentia  indicata  sunt,  quibus  stimulan- 
tia blandissima  junguntur.  Flatulentiae  post  usum  horum  ad- 
huc persistenti  optime  opponuntur  olea  aetherea:  Chamomil- 
lae, foenic.  etc.  forma  elaeosachari  adhibita,  subin  et  parca 
dosi  liquores  aetherei.  — In  genere  tamen,  ut  jam  repetite 
monuimus,  notandum,  sub  insultu  hyp.  etiam  graviori  nulla 
vel  pauca  adhibenda  esse  pharmaca;  verum  eodem  silente 
cura  debite  coordi nanda,  ne  morbus  molestus  amplius  reter-» 
tatur. 


Theses. 


1.  Medicina  rationalis  — castae  omnis  aevi  experientiae  re-» 

sultatiim  — quibuscunque  agitetur  theoriis , aeterna  est.- 

2.  Hypochondriacorum  inconstans  in  medentem  confidentia 

suam  in  malo  ipso  habet  causam.  * 

, 3,  Causa  Hypochondriae  proxima  in  systemate  nervoso  re- 
sidet. 

4.  Confidentia  aegri  summum  Therapiae  adminiculum. 

5.  Nemo  plus  Religionis  habere  tam  facile  potest,  quarai 
medicus^  — StolL 

6.  In  praxi  pauperum  vilioris  pretii  ac  ptoin  inquilina  prae 

exoticis  — ceteris  paribus  — seligenda  sunt  medicamenta. 

7.  Existentia  febrium  essentialium  negari  non  potest. 

8.  Therapia,  quo  ceteris  paribus  simplicior,  eo  tutior. 

9.  Autocratia  Naturae  plurimos  sanat  morbos.  Propterea 
tamen 

10.  Genus  humanum  Medicina  carere  non  potest. 

11.  Phantasia  multorum  morborum  mater  et  medela. 

12.  Medicina  psychica  minime  spernenda  — Musica. 

